Neuvoston asetus (ETY) N:o 1956/88, annettu 9 päivänä kesäkuuta 1988, Luoteis-Atlantin kalastusjärjestön hyväksymän yhteisen kansainvälisen tarkastusohjelman soveltamista koskevista yksityiskohtaisista säännöistä



Virallinen lehti nro L 175 , 06/07/1988 s. 0001 - 0018

Suomenk. erityispainos Alue 4 Nide 3 s. 0088

Ruotsink. erityispainos Alue 4 Nide 3 s. 0088



NEUVOSTON ASETUS (ETY) N:o 1956/88, annettu 9 päivänä kesäkuuta 1988, Luoteis-Atlantin kalastusjärjestön hyväksymän yhteisen kansainvälisen tarkastusohjelman soveltamista koskevista yksityiskohtaisista säännöistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon yhteisön kalavarojen säilyttämis- ja hallintojärjestelmän perustamisesta 25 päivänä tammikuuta 1983 annetun neuvoston asetuksen (ETY) N:o 170/83() ja erityisesti sen 11 artiklan, ottaa huomioon komission ehdotuksen, sekä katsoo, että neuvosto on hyväksynyt asetuksella (ETY) N:o 3179/78() Luoteis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen, jäljempänä "NAFO-yleissopimus", joka on tullut voimaan 1 päivänä tammikuuta 1979, NAFO-yleissopimuksella perustettu Luoteis-Atlantin kalastusjärjestö (NAFO) on hyväksynyt keskinäisen tarkastusohjelman, jossa annetaan kaikille sopimuspuolille vastavuoroiset oikeudet nousta alukseen ja tarkastaa alus, nostaa kanne lippuvaltiota vastaan ja määrätä sille seuraamuksia; tämän ohjelman soveltamisessa on ilmennyt tiettyjä puutteellisuuksia; tämän vuoksi yhteisö on 26 päivänä kesäkuuta 1986 ilmoittanut aikomuksestaan, joka koskee keskinäisen tarkastusohjelman sitovuuden päättymistä yhteisön osalta mainittua päivämäärää seuraavasta kahdennestatoista kuukaudesta alkaen; neuvosto on hyväksynyt asetuksella (ETY) N:o 3251/87() väliaikaisen ja riippumattoman yhteisön alusten valvontaohjelman sääntelyalueella sovellettavaksi siihen asti, kunnes tarkistettu NAFO-ohjelma hyväksytään, NAFO:n kalastuskomissio on hyväksynyt 10 päivänä helmikuuta 1988 "yhteinen kansainvälinen tarkastusohjelma" -nimistä muutettua ohjelmaa koskevan ehdotuksen; NAFO-yleissopimuksen XI artiklan mukaisesti ehdotus on sopimuspuolia velvoittava 10 päivästä kesäkuuta 1988, jos sopimuspuolet eivät esitä vastalauseita; yhteisö voi hyväksyä muutetun ohjelman, olisi laajennettava yhteisön alusten tarkastusta sääntelyalueella sen varmistamiseksi, että yhteisön alukset noudattavat myös muita asiaa koskevia yhteisön kalavarojen valvonta- ja säilyttämistoimenpiteitä, yhteisön alusten sääntelyalueella harjoittaman kalastustoiminnan valvomiseksi on tarpeen, että jäsenvaltiot tekevät yhteistyötä keskenään ja komission kanssa muutetun ohjelman sekä yhteisön muiden asiaa koskevien toimenpiteiden soveltamisen osalta, muutettua ohjelmaa sovelletaan sanotun kuitenkaan rajoittamatta tietyistä kalastustoiminnan valvontatoimenpiteistä 23 päivänä heinäkuuta 1987 annetun neuvoston asetuksen (ETY) N:o 2241/87() 1 artiklan mukaista jäsenvaltioiden velvoitetta tarkastaa ja valvoa kalastusta ja siihen liittyvää toimintaa harjoittavia yhteisön aluksia sääntelyalueella, ja olisi annettava yksityiskohtaiset säännöt muutetun ohjelman ja tämän asetuksen soveltamisesta, ON ANTANUT TÄMÄN ASETUKSEN: 1 artikla NAFO:n kalastuskomission 10 päivänä helmikuuta 1988 hyväksymää yhteistä kansainvälistä tarkastusohjelmaa, jäljempänä "ohjelma", sovelletaan yhteisössä. Ohjelma on tämän asetuksen liitteenä. 2 artikla 1. Euroopan yhteisöjen komissio osoittaa ohjelmaa varten yhteisön tarkastajat. Komissio tai jäsenvaltio voi nimetä tarkastajat. Yhteisön tarkastaja voi nousta NAFO:n sääntelyalueella jokaiseen sellaiseen jäsenvaltion alukseen, jossa tehdään tai aiotaan tehdä tarkastus. 2. Osana ohjelmaa suorittamiensa tehtävien lisäksi yhteisön tarkastajat tarkastavat sääntelyalueella ohjelman soveltamisalaan kuuluvia yhteisön aluksia yhteisön kaikkien muiden näitä aluksia koskevien säilyttämis- tai valvontatoimenpiteiden noudattamisen varmistamiseksi. 3 artikla Jäsenvaltioiden on tehtävä yhteistyötä keskenään ja komission kanssa ohjelman soveltamiseksi. 4 artikla Yksityiskohtaiset säännöt tämän asetuksen soveltamisesta annetaan tarvittaessa asetuksen (ETY) N:o 170/83 14 artiklassa säädetyn menettelyn mukaan. 5 artikla Kumotaan asetus (ETY) N:o 3251/87. 6 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Asetusta sovelletaan 10 päivästä kesäkuuta 1988. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 9 päivänä kesäkuuta 1988. Neuvoston puolesta Puheenjohtaja N. BLÜM () EYVL N:o L 24, 27.1.1983, s. 1 () EYVL N:o L 378, 30.12.1978, s. 1 () EYVL N:o L 314, 4.11.1987, s. 1 () EYVL N:o L 207, 29.7.1987, s. 1